אתמול הובילה משטרת ישראל בשיתוף פעולה עם אגף השיטור והפיקוח העירוני ברמת גן, מבצע רחב היקף שמטרתו להבטיח את שלומם וביטחונם של התושבים בשכונות ברמת גן תוך מיקוד בשיפור איכות חייהם. במסגרת המבצע נעשו מספר פעולות ביניהן: אכיפה ובקרות בעסקים, בדיקת אתרי בנייה, אכיפת עבירות תנועה מסכנות חיים ובריונות בכביש ועוד.
במסגרת המבצע המשטרה פרסה מחסומים ובדקה באמצעותם עשרות רכבים ודו גלגלי ונרשמו 18 דוחות תנועה בגין עבירות תעבורה מסכנות חיים. כמו כן, 7 רכבים נתפסו עם ליקויים משמעותיים וניתן להם זמן קצוב לתיקון הליקויים ולהציגם מול בוחן תנועה.
במהלך מחסום יזום שפרסה המשטרה נתפסו מסיע ושוהה בלתי חוקי. השוהה בלתי חוקי גורש למחסום והמסיע שוחרר בתום חקירה בתנאים מגבילים. החקירה בעניינו נמשכת.
בנוסף, נעשו ביקורות בעסקים במהלכם נמצאו 5 עסקים שפעלו בניגוד לתנאי הרישוי. בעלי העסקים קיבלו דוחות בגין הליקויים וזמן קצוב לתיקונם.